CELEX: 62008CN0212
Language: fi
Date: 2008-05-21 00:00:00
Title: Asia C-212/08: Ennakkoratkaisupyyntö, jonka Conseil d'État (Ranska) on esittänyt 21.5.2008 — Société Zeturf Ltd v. pääministeri, maatalous- ja kalastusministeri, sisäasiain-, merentakaisten alueiden ja paikallishallinnon ministeri ja talous-, teollisuus- ja työllisyysministeri — väliintulija: G.I.E. Pari Mutuel Urbain (PMU)

2.8.2008   
            
            
               FI
            
            
               Euroopan unionin virallinen lehti
            
            
               C 197/12
            
         Ennakkoratkaisupyyntö, jonka Conseil d'État (Ranska) on esittänyt 21.5.2008 — Société Zeturf Ltd v. pääministeri, maatalous- ja kalastusministeri, sisäasiain-, merentakaisten alueiden ja paikallishallinnon ministeri ja talous-, teollisuus- ja työllisyysministeri — väliintulija: G.I.E. Pari Mutuel Urbain (PMU)
   (Asia C-212/08)
   (2008/C 197/20)
   Oikeudenkäyntikieli: ranska
   Ennakkoratkaisua pyytänyt tuomioistuin
   Conseil d'État
   Pääasian asianosaiset
   
      Kantaja: Société Zeturf Ltd
   
      Vastaajat: Pääministeri, maatalous- ja kalastusministeri, sisäasiain-, merentakaisten alueiden ja paikallishallinnon ministeri ja talous-, teollisuus- ja työllisyysministeri
   Ennakkoratkaisukysymykset
   
               1)
            
            
               Onko Euroopan yhteisön perustamissopimuksen 49 ja 50 artiklaa tulkittava siten, että ne ovat esteenä kansalliselle säännöstölle, jossa vahvistetaan kilparatojen ulkopuolella järjestettävien totopelien osalta yksinoikeusjärjestelmä yhden ainoan voittoa tavoittelemattoman toimijan hyväksi ja johon, vaikka tämä säännöstö ilmeisesti on omiaan takaamaan rikollisuuden torjuntaan ja siten yleisen järjestyksen suojaamiseen liittyvät tavoitteet mahdollisimman tehokkaasti, mitä ei voitaisi toteuttaa vähemmän rajoittavin toimenpitein, liittyy dynaaminen kaupallinen politiikka, jota toimija harjoittaa luvattomien pelikanavien syntymisen uhkan torjumiseksi ja pelaajien ohjaamiseksi laillisen tarjonnan pariin, ja jolla ei näin ollen saavuteta täysin uhkapelien vähentämistä koskevaa tavoitetta?
            
         
               2)
            
            
               Arvioitaessa sitä, onko Ranskassa voimassa olevan kaltainen kansallista säännöstöä, jossa vahvistetaan kilparatojen ulkopuolella järjestettävien totopelien osalta yksinoikeusjärjestelmä yhden ainoan voittoa tavoittelemattoman toimijan hyväksi, Euroopan yhteisön perustamissopimuksen 49 ja 50 artiklan vastainen, onko palvelujen tarjoamisen vapauden rajoitusta arvioitava pelkästään internetissä tarjottavien totopelien rajoittamisen kannalta vai onko otettava huomioon totopelit kokonaisuudessaan riippumatta siitä, missä muodossa niitä tarjotaan pelaajille ja ne ovat pelaajien saatavilla?